高鈞賢與圈外女友拍拖一年 隨時閃婚
2024年04月18日 00:01
東網電視
更多新聞短片
現年39歲的高鈞賢(Matthew)在熱播劇《逆天奇案2》中飾演黑客高手,與馮盈盈在劇中飾演情侶,兩人在拍劇初期更因結伴逛深圳超市而傳出緋聞,但事後二人都極力否認,皆因Matthew當時已經心有所屬。
Matthew提起圈外女友便一臉甜絲絲,他指雙方拍拖一年,女友吸引他的地方是工作能力強及有責任感,而Matthew更認定對方是終身伴侶:「到我呢個年紀,都係朝住結婚呢個目標,會唔會閃婚?或者會㗎!」在劇中被塑造成完美男友的Matthew,在女友眼中是否同樣完美?他說:「我係完美主義者,例如對自己同生活質素,或者面對工作嘅處事都好完美嘅,所以呢個係一個優點,同時亦係一個缺點,我有咁嘅要求,都會對對方有咁嘅要求,但反而會產生好多拗撬,所以完美主義者係咪好呢?其實係需要去調校。」
由於工作關係經常要穿州過省,但Matthew為保護愛苗,寧願中港兩邊走,爭取見面機會,而女友亦會做跟得女友,雙方各有付出。他說:「兩個人一齊就要互相努力,想健康啲維繫感情,我都會將基地擺喺深圳,近番香港,飛去第二度都可以由深圳飛。」